หุ้นค้าปลีก-โรงแรมดี๊ด๊า! ครม.ไฟเขียวมาตรการ”ช้อปช่วยชาติ”ลดหย่อนภาษีไม่เกิน 1.5 หมื่น
หุ้นค้าปลีก-โรงแรมดี๊ด๊า! ครม.ไฟเขียวมาตรการ"ช็อปช่วยชาติ"ลดหย่อนภาษีไม่เกิน 1.5 หมื่น เริ่ม 11 พ.ย.-3 ธ.ค. 60
7 พ.ย. 2560

ผู้สื่อข่าวรายงานว่า ที่ประชุมคณะรัฐมนตรี (ครม.) เห็นชอบตามที่กระทรวงการคลังเสนอมาตรการ “ช็อปช่วยชาติ” เพื่อเป็นการกระตุ้นการบริโภคภายในประเทศ สามารถนำค่าใช้จ่ายจากการซื้อสินค้าและบริการวงเงินไม่เกิน 15,000 บาท ยกเว้น สุรา ยาสูบ ที่ใช้จ่ายในช่วงวันที่ 11 พ.ย.-3 ธ.ค. 60 มาหักลดหย่อนภาษีเงินได้
บล.เอเซีย พลัส ระบุในบทวิเคราะห์ (7 พ.ย.) ว่าหุ้นค้าปลีกเป็นการฟื้นตัว HMPRO เพิ่มขึ้นแรงกว่า 6.50% เช่นเดียวกับ ROBINS เพิ่มขึ้น 4.64%, COM7 เพิ่มขึ้น 1.96% และ BJC เพิ่มขึ้น 1.93% หลังสัปดาห์ที่ผ่านมาถูกแรงขายรับงบไตรมาส 3/60 แต่ในไตรมาส 4/60 ยังคงได้ประโยชน์จากมาตรการช้อปช่วยชาติ รวมถึงหุ้นในกลุ่มท่องเที่ยว-โรงแรม อย่าง MINT ที่จะได้อานิสงส์ไปด้วย ซึ่งราคาหุ้นวานนี้ปรับขึ้นโดดเด่นกว่า 3.43%